Veoettevõte: oleme kohustatudinvesteerima - Äripäev
Eliisa Matsalu 06. märts 2014, 11:37
Statistikaameti järgi peatus eelmisel aastal ettevõtete investeeringute kasv. Transpordiettevõtte KaroTrans AS juhatuse liikme Meelis Lippe sõnul nemad investeeringute kasvu vähenemist ei tunneta.
„Eelmisel aastal investeerisime uutesse autodesse päris usinasti ja jätkasime sellega ka tänavu,“ ütles Lippe. Kui mullu ostis ettevõte kolm uut autot ligikaudselt 300 000 euro väärtuses, siis tänavu on soetatud juba kaks masinat umbes 500 000 euro eest.
Lippe sõnul ei puuduta investeeringute kasvu peatumine puidusektoriga seotud ettevõtteid. Ta lisas, et KaroTrans ASi üks peamisi kliente on Riigi Metsamajandamise Keskus, mistõttu on nad lausa kohustatud ettevõttesse pidevalt investeerima. „Riigi Metsamajandamise Keskusel on kirjas punktid, et aastaks 2016 ei tohi enam sõita Euro 4 heitmeklasside autodega, vaid ainult Euro 5 omadega. 2018. aastaks peavad masinad kuuluma juba Euro 6 klassi. Seega riigimetsale teenuse pakkujad on lepingu jätkamiseks sunnitud investeeringuid tegema,“ selgitas Lippe.
Statistikaameti järgi tehti möödunud aastal investeeringuid 2,6 miljardit eurot, mis oli sama palju kui 2012. aastal. Mullu neljandas kvartalis tehti investeeringuid kümnendiku võrra vähem, kui üle-eelmise aasta samas kvartalis.
Tarmo Villem: igal aastal ei peagi investeerima 1